
BASES ESPECÍFIQUES REGULADORES PER LA CONCESSIÓ D’AJUTS INDIVIDUALS DE DESPLAÇAMENT PER ALUMNES ESCOLARITZATS EN CENTRES DOCENTS SOSTINGUTS AMB FONS PÚBLICS DE LA COMARCA DEL PRIORAT PEL CURS 2026/2027

1a. OBJECTE.
L’objecte d’aquestes bases és regular la concessió d’ajuts individuals de desplaçament per a necessitats geogràfiques, d’acord amb la disposició pressupostària, per als alumnes d’educació infantil de segon cicle, educació primària i educació secundària obligatòria de la comarca del Priorat, per garantir el principi d’igualtat d’oportunitats en la població escolar i promoure accions de caràcter compensatori en relació amb les persones que es troben en situacions geogràfiques desfavorables.

2a. BENEFICIARIS I REQUISITS
Podrà sol·licitar l’ajut individual de desplaçament escolar l’alumnat que reuneixi els requisits següents:
- Estar matriculat en un centre educatiu de la comarca del Priorat, sostingut amb fons públics de Catalunya, en els cursos de segon i tercer dels ensenyaments de primer cicle d’infantil, en aquelles escoles de titularitat de la Generalitat on s’hagi implantat, i qualsevol dels cursos del ensenyaments de segon cicle d’educació infantil i d’ensenyaments obligatoris, durant el curs corresponent a la convocatòria.

Aquestes ajudes tenen la característica essencial de ser ajudes estan destinades a garantir el dret a l'educació (art 27 de la Constitució Espanyola). I el seu import màxim està molt per sota dels 3.000 euros per any i beneficiari. 

3a. CRITERIS PER L’ATORGAMENT D’AJUTS INDIVIDUALS DE DESPLAÇAMENT
Els criteris per l’atorgament dels ajuts individuals de desplaçament obligatoris (Decret 161/1996, art. 1a i 1b) són: serà beneficiari l’alumnat escolaritzat als cursos de segon i tercer dels ensenyaments de primer cicle d’infantil, en aquelles escoles de titularitat de la Generalitat on s’hagi implantat, i qualsevol dels cursos del ensenyaments de segon cicle d’educació infantil i d’ensenyaments obligatoris i d’educació especial que no disposi d’oferta educativa en el seu municipi i s’hagi de desplaçar forçosament, sempre i quan s’escolaritzi en un centre escolar de la comarca sostinguts amb fons públics d'acord amb el mapa escolar del Priorat, i en el que el Consell Comarcal del Priorat, no ha establert el servei de transport escolar col·lectiu.


4a. PRESENTACIÓ DE SOL.LICITUDS
Les famílies interessades podran presentar les sol·licituds en imprès normalitzat (annex I)  via telemàtica a través de la seu electrònica de Consell Comarcal del Priorat, o al centre escolar de referència a través dels canals que estableixi el mateix centre escolar.

El centre docent presentarà al Consell Comarcal del Priorat una relació amb les sol·licituds presentades per les famílies. Preferentment, les sol·licituds seran presentades al Consell Comarcal del Priorat a través del portal de tràmits i gestions en línia del web www.priorat.cat.

Les sol·licituds dels ajuts seran presentats pel pare/mare o tutor a l’escola on estigui escolaritzat el fill/a beneficiari/ària.

Les persones beneficiàries dels ajuts són els alumnes. En cas que l’alumne/a beneficiari de l’ajut no disposi de DNI/NIF/NIE s’informarà com a beneficiari de l’ajut al Ministeri d’Hisenda i Funció Pública i a l’Agència Tributària, la persona que signa la sol·licitud.

5a. IMPORTS DELS AJUTS
Atès que només hi ha 1 municipi on no s’ha organitzat per part del Consell Comarcal del Priorat el servei de transport escolar col·lectiu, els imports que s’atorgaran seran els següents:

· Alumnes amb municipi d’origen La Bisbal de Montsant, i destinació escola Montsant de Margalef, import màxim de l’ajut 1.000,00 euros/curs.
· Alumnes amb municipi d’origen Arbolí, i destinació Institut Escola Corbatera de Cornudella de Montsant, import màxim de l’ajut 1.000,00 euros/curs.


En el supòsit que es verifiqui que els dies de desplaçament siguin inferiors als dies lectius
del curs escolar, l’ajut es reduirà proporcionalment. L’import de l’ajut es per família i per curs escolar.

6a. ATORGAMENT DELS AJUTS INDIVIDUALS DE DESPLAÇAMENT
El procediment de concessió dels ajuts regulats en les presents bases reguladores serà el
de concurrència no competitiva en modalitat de concessió directa.

Aquests ajuts de desplaçament es classifiquen com a subvencions directes previstes a l’article 22.2.c) de la Llei general de subvencions (LGS), que determina que es poden concedir de manera directa les subvencions en les que s’acrediti raons d’interès públic, social, econòmic i humanitari. Aquests ajuts individuals de desplaçament tenen com a finalitat garantir el dret a l’educació i la cobertura de les necessitats socials dels alumnes d’educació obligatòria i segon cicle d’educació infantil escolaritzats en centres docents sostinguts amb fons públics.

El procediment es justifica en preveure’s l’existència d’una pluralitat de potencials beneficiaris, sense que hi hagi la voluntat de fixar ordre de prelació entre ells degut a què els ajuts es concediran a tots els alumnes que compleixin els requisits establerts.

L’extracte de la convocatòria que regirà aquest procediment es publicarà, a través de la Base de Dades Nacional de Subvencions, al Butlletí Oficial de la Província de Tarragona.

La instrucció del procediment per a l’atorgament de les subvencions previstes en aquestes bases correspon al/la tècnic/a responsable d’Educació del Consell Comarcal del Priorat, la qual emetrà un informe sobre la valoració de les sol·licituds.

L’òrgan competent per a la concessió o denegació dels ajuts, segons escaigui, és la Junta de Govern.

El Consell comarcal del Priorat notificarà l’acord que s’adopti a la direcció del centre docent, i als beneficiaris de l’ajut, on s’indicarà l’atorgament o denegació dels ajuts sol·licitats i l’import de cada ajut. La direcció del centre notificarà l’atorgament o denegació de l’ajut, als pares o tutors dels alumnes.

7a.- JUSTIFICACIÓ I PAGAMENT
La justificació i el consegüent pagament dels ajuts individuals de desplaçament es farà de la següent forma:

El director/a del centre docent haurà de presentar el model de justificació normalitzat (annex II) , en el qual certificarà que l’alumne/a beneficiari/ària ha assistit al centre docent tot el curs escolar o indicant quin període.

El Consell Comarcal del Priorat haurà d’aprovar la justificació i a continuació es podrà procedir al pagament directament al beneficiari, mitjançant transferència bancària a l’entitat que designin aquests.

8a. SUPERVISIÓ DE L’ADMINISTRACIÓ
El Consell Comarcal del Priorat, per mitjà del servei d’Educació comprovarà l’ús correcte dels ajuts atorgats. Durant tot el curs escolar es reserva el dret de verificar les dades justificades en la sol·licitud de l’ajut i procedir a la revocació total o parcial de l’ajut atorgat en el cas què es detecti l’ocultació o falsedat de dades.

9a. DENEGACIÓ, MODIFICACIÓ, SUSPENSIÓ I REVOCACIÓ DE L’AJUT
Quan un/a alumne/a beneficiari/a d’ajut de desplaçament causi baixa, es traslladi de centre, renunciï, o per causa justificada no pugui gaudir de l’ajut, els centres docents comunicaran el fet al Consell Comarcal del Priorat indicant la data en què s’ha produït la circumstància.

Aquests procediments podran iniciar-se d’ofici o a instància de part. Una vegada iniciats es notificarà al titular la incoació del mateix, les causes que el fonamenten i les possibles conseqüències econòmiques del mateix així com el termini per resoldre i notificar i les conseqüències del silenci administratiu. Tot això als efectes de que puguin formular-se per part de les persones interessades les al·legacions que estimin convenients.

9.1. Denegació: Podran ser denegades aquelles sol·licituds en els que, pugui concórrer
alguna de les circumstàncies següents:
· La falta de tots o alguns dels requisits necessaris per a la seva concessió.
· Dificultar la labor tècnica de valoració de la sol·licitud rebuda.
· Que no existeixi crèdit suficient per l’atenció de la sol·licitud.
· El falsejament o ocultació de qualsevol de les dades declarades per les persones sol·licitants podrà donar lloc a la denegació de l’ajuda sol·licitada, inclòs quan la persona sol·licitant reuneixi els requisits per la concessió.
La resolució de la denegació haurà de ser motivada i serà resolta per la Junta de Govern del Consell.

9.2. Modificació. Quan variïn les circumstàncies que motivaren la sol·licitud de l’ajut, des del Consell Comarcal, es podrà modificar l’ajut a proposta del propi interessat o d’ofici, dins els límits establerts en les presents bases. En les modificacions d’ofici es donarà, en tot cas, audiència a la persona interessada

9.3. Suspensió cautelar dels ajuts: Prèvia a la revocació de l’ajuda concedida, amb independència que s’hagi iniciat o no un procediment de revocació o reintegrament, bé d’ofici o a instància de part es podrà procedir, a la suspensió cautelar del pagament de la prestació quan s’haguessin detectat en una unitat de convivència indicis d’una situació que impliqui la pèrdua d’algun dels requisits exigits per al reconeixement o manteniment de la mateixa.
La suspensió de la prestació podrà ser motivada per la pèrdua temporal o per l’incompliment d’alguns dels requisits de la mateixa o de les obligacions de la persona beneficiària recollides en aquestes bases. 
La suspensió es mantindrà mentre persisteixin les circumstàncies que haguessin donat lloc a la mateixa i per un període continuat màxim de 3 mesos transcorregut el qual es procedirà a la revocació de l’ajut.

9.4 Revocació: Procedirà la revocació de les prestacions per l’òrgan competent i prèvia audiència a la persona interessada, per alguna de les causes següents:
· Quan la persona beneficiària incompleixi, totes o algunes, de les obligacions adquirides amb l’acceptació de l’ajut.
· Falsejar, ocultar o mostrar obstrucció a les actuacions de comprovació empreses per part del personal del Consell Comarcal, tot i reunir la persona sol•licitant els requisits per a la concessió.
· Desaparició de totes o algunes de les circumstàncies que van donar lloc a la seva
· concessió.
· Per ser beneficiari simultàniament d’una altra prestació amb la mateixa finalitat, és a dir, que tingui la mateixa naturalesa i atengui les mateixes necessitats, sense que tal circumstància hagi estat comunicada al Consell Comarcal.
· La reiteració de les causes que motivaren la suspensió temporal de la prestació, de conformitat amb el que s’estableix a l’apartat corresponent d’aquestes bases.
· Altres causes de caràcter greu imputables al beneficiari no contemplades en els apartats anteriors.
· El Consell Comarcal es reserva el dret a revocar la beca a aquell l’alumnat que no faci ús de la beca, si bé en aquest cas no s’haurà de fer tràmit d’audiència, atès que l’escolar haurà justificat la seva no assistència.
La revocació de l’ajuda donarà lloc a la tramitació, en el seu cas, del corresponent expedient
de reintegrament de les quantitats indegudament percebudes per part de la persona beneficiària i en els supòsits previstos en què sigui pertinent a la tramitació d’un expedient sancionador. En tot cas, i en funció de les circumstàncies personals concurrents, el Consell Comarcal podrà establir formes de devolució fraccionada o altra forma compensatòria.

L’acte de revocació o suspensió anirà precedit per un tràmit d’audiència, per un termini de 10 dies, durant el qual la persona beneficiària podrà al·legar i presentar els documents i les justificacions que consideri pertinents.

10a. PUBLICITAT DE LES SUBVENCIONS CONCEDIDES.
Les subvencions atorgades a l’empara d’aquestes bases seran objecte de publicitat, amb indicació de la convocatòria, l’aplicació pressupostària, el/la beneficiari/a, la quantitat concedida, la finalitat de la subvenció, conforme es vagin publicant al Sistema Nacional de Publicitat de Subvencions, a través de la seva tramesa a la Base de Datos Nacional de Subvenciones.

El Consell Comarcal entén que les dades obtingudes guarden relació amb el dret a la intimitat personal i familiar. Per aquest motiu, en la comunicació de les dades a la Base de Datos Nacional de Subvenciones, el Consell Comarcal indicarà que, a fi i efecte de preservar aquest dret i d’acord amb l’article 20.8.b de la Llei 38/2003, de 17 de novembre,general de subvencions, les dades dels beneficiaris no han de ser objecte de publicació.

11a. ALTRES. 
  
Tots  els membres  de  la  comunitat  educativa  escolar  a  què  fa  referència  les  bases estan obligats a col·laborar de bona fe en l’aconseguiment de l’objecte d’aquestes bases, per la seva indispensable participació i per la correlativa responsabilitat en la seva acció educativa. 
 
El  Consell  Comarcal  en  ús  de  les  seves  competències  delegades  pel  Departament d’Educació  i Formació Professional de la Generalitat de Catalunya, podrà dur a terme la supervisió i comprovació de tot allò relacionat amb l’aplicació d’aquestes bases.

L’adjudicació dels ajuts quedarà condicionada a la signatura de la corresponent addenda del conveni entre el Departament d’Educació i Formació Professional  de la Generalitat de Catalunya i el Consell Comarcal del Priorat. En el cas de no signar addenda, el Consell Comarcal trametrà tota la documentació recollida al Departament d’Educació i Formació Professional.

Aquestes bases se sotmetran a les modificacions que en l’àmbit de la seva competència pugui determinar el Departament d’Educació i Formació Professional, de conformitat amb el que disposen el Decret 160/1996 i el Decret 161/1996, ambdós de 14 de maig.


11a. RECURSOS 
 
Contra  la  resolució d’atorgament o denegació de l’ajut, que posa fi a la via administrativa, podrà interposar-se recurs potestatiu de reposició davant l’òrgan que l’ha dictat, en el termini d’un mes a comptar des de la data de publicació de la resolució d’atorgament o denegació

Així mateix, es pot interposar recurs contenciós administratiu davant la Secció contenciosa administrativa del Tribunal d’Instància de Tarragona, en el  termini de dos mesos a comptar a partir del dia següent a la data de publicació de la resolució d’atorgament o denegació.

13a. INFRACCIONS I SANCIONS 
 
En matèria  d’infraccions i sancions s’aplicarà el que es disposa en l’Ordenança General de Subvencions del Consell Comarcal del Priorat.


14a.- PROTECCIÓ DE DADES PERSONAL I CONSENTIMENT 
 
Responsable del tractament: Consell Comarcal del Priorat
Finalitat: registre i valoració de les sol·licituds, atorgament dels ajuts i informació a les persones sol·licitants.
Legitimació: compliment obligació legal (art 6.1.c RGPD) i consentiment de la persona interessada (art. 6.1.a RGPD). 
Destinataris: En el cas dels ajuts concedits es comunicaran dades a entitats bancàries amb finalitat d’abonament dels imports. Amb la finalitat d’atendre sol·licituds d’ajuts complementaris, es comunicaran també al Departament d’Educació i Formació Professional.
Drets de les persones interessades: es poden exercir els drets d’accés, rectificació, supressió,  oposició  al  tractament  i  sol·licitud  de  la  limitació  del  tractament  adreçant-se  al Consell Comarcal del Priorat. Podeu consultar la informació addicional i detallada sobre protecció de dades  www.priorat.cat

15a. RÈGIM JURÍDIC.  
 
En tot allò que no estigui previst en aquestes bases serà d’aplicació l’Ordenança General de Subvencions del Consell Comarcal del priorat  aprovada pel Ple de la Corporació, en sessió ordinària núm.: 5/2008, celebrada el dia 29 de setembre de 2008,  i publicada íntegrament en el BOPT núm.: 283, de 9 de desembre de 2009.


16a. DISPOSICIÓ FINAL 
 
Les disposicions d’aquestes bases queden subjectes a la vigència del conveni subscrit entre el Departament d’Educació i Formació Professional de la Generalitat de Catalunya i el Consell Comarcal del Priorat per a la delegació de competències pel que fa a la gestió del servei de transport escolar, la  gestió del servei escolar de menjador i altres prestacions en matèria d’educació per al curs  objecte de la convocatòria corresponent. 
 


ANNEX I

SOL·LICITUD D’AJUTS DE DESPLAÇAMENT PER AL CURS 2026/2027


	DNI
	Nacionalitat
	Distància del domicili al centre escolar

	Nom i Cognoms

	Domicili
	Telèfon

	Població

	Codi Postal

	IBAN ON S’HA D’EFECTUAR L’INGRÈS
	

	TITULAR
	




DADES DELS ESCOLARS PELS QUALS SE SOL·LICITA L’AJUT
	Nom i cognoms dels alumnes
	Data de naixement
	DNI
	IDALU
	Nivell escolar  curs 25/26

	
	
	
	
	

	
	
	
	
	

	
	
	
	
	






	Centre escolar

	Població



 

	
DATA:



Signatura
	D’acord amb la Llei Orgànica 15/99, de 13 de desembre, de protecció de dades de caràcter personal, us informem que les dades que ens faciliteu seran incloses en un fitxer automatitzat als efectes de poder processar les demandes recollides i/o realitzar comunicacions sobre informacions derivades de les mateixes. Així mateix us informem de la possibilitat d'exercir els drets d'accés, rectificació, cancel·lació i oposició, en els termes inclosos a la legislació vigent, mitjançant escrit presentat en el Registre General del Consell Comarcal del Priorat (Plaça de la Quartera, 1 -  43730 Falset).





PRESIDÈNCIA DEL CONSELL COMARCAL DEL PRIORAT

MODEL DE JUSTIFICACIÓ DELS AJUTS INDIVIDUALS DE DESPLAÇAMENT PER AL CURS ESCOLAR 2026/2027


	CENTRE ESCOLAR
	TELÈFON

	NOM I COGNOMS DE LA DIRECCIÓ DEL CENTRE
	

	PERÍODE QUE ES JUSTIFICA





DILIGÈNCIA: Per fer constar que l’alumne relacionat, al qual s’ha concedit un ajut econòmic individual de desplaçament per al curs 2025/26, hi ha assistit durant el període a que fa referència la present justificació.

	NOM I COGNOM DE L’ALUMNE
	PERÍODE QUE ES JUSTIFICA

	
	

	
	

	
	

	
	

	
	

	
	

	
	

	
	



Signatura del director/a del centre

